महिलाओं को दी अधिकारों और कानून की जानकारी
जिलापरिषद सभागार में महिला एवं बाल विकास विभाग और जिला विधिक सहायता प्राधिकरण के संयुक्त तत्वावधान में मंगलवार को महिला सशक्तिकरण और महिलाओं से जुड़े मुद्दों पर कार्यशाला हुई। महिला अधिकारिता विभाग की कार्यक्रम अधिकारी डॉ. अनुराधा सक्सेना ने बताया कि कार्यशाला में मुख्य न्यायिक मजिस्ट्रेट राजेश शर्मा ने महिलाओं को महिला दिवस का महत्व बताया। उन्होंने महिलाओं की सुरक्षा के लिए बनाए गए अधिनियमों के बारे में भी विस्तार से जानकारी दी। कार्यशाला में अतिरिक्त मुख्य न्यायिक मजिस्ट्रेट रविप्रकाश सुथार और मुंसिफ मजिस्ट्रेट विजय कोचर ने महिलाओं को घरेलू हिंसा एवं उत्पीड़न से बचने के लिए बनाए गए अधिनियमों के बारे में विस्तार से जानकारी दी। जिला महिला सहायता समिति, डायन प्रताड़ना अधिनियम, कार्यस्थल पर यौन शोषण, महिलाओं की सुरक्षा संबंधित विषयों पर चर्चा की गई। अधिवक्ता पवन श्रीमाली और ओमप्रकाश पुरोहित ने महिलाओं को अपनी सुरक्षा के लिए लड़ने की सीख दी। महिला एवं बाल विकास विभाग के उपनिदेशक आरएस सोनवाल ने महिलाओं कहा कि महिलाओं को अपने अधिकारों के साथ कर्तव्यों को भी जानना चाहिए।
नागौर. महिला सप्ताह पर जिला परिषद में कार्यशाला में मौजूद महिलाएं।
hin_Deva hin_Deva hin_Deva